Indhold

# Oprettelse af XML filtre

## Oprettelse af et XML-filter til LibreOffice

Når du opretter et XML-filter til LibreOffice, skal du designe et XSLT-typografiark, som kan konvertere til og fra OpenDocument XML-filformatet.

Find mere information om OpenDocument XML-formatet ved at gå til https://xml.openoffice.org/.

Hvis du vil, kan du inkludere en skabelon med dit filter for at anvende LibreOffice-typografier i et XML-dokument, som du importerer.

## At oprette et XML-filter

1. Opret et XSLT-transformationstypografiark, som mapper elementerne i det eksterne XML format til elementerne i OpenDocument-filformat og tilbage igen.

2. Opret en skabelon som tildeler LibreOffice typografier til elementer i det eksterne XML-format, når du importerer en fil i dette format til LibreOffice

3. I LibreOffice Writer, opret et tekstdokument, og vælg Funktioner ▸ Indstillinger for XML-filter.

4. Klik Ny.

5. I dialogen XML-filter, klik på fanebladet Generelt, og angiv egenskaberne for filteret.

- I feltet Filternavn skal du indtaste et navn for XML-filteret.

  Dette navn vises i dialogen Indstillinger for XML-filter.

- I feltet Program skal du vælge det LibreOffice-program, som filteret gælder for.

- I feltet Navn på filtype skal du indtaste filtypen, som filteret gælder for.

  Dette navn bliver vist på listen over filtyper i dialogerne Åbn, Eksporter og Gem som.

- I feltet Filendelse skal du indtaste filnavnsendelsen for den eksporterede fil.

  For at adskille filen fra andre XML-filer skal du indtaste en filtype som ikke er *.xml.

6. På fanebladet Transformation skal du angive transformationsegenskaberne for filteret.

- (Valgfri) I feltet DocType kan du indtaste dokumenttypeidentifikatoren for det eksterne filformat.

  Denne identifikator bruges til finde filtypen ved import.

- I feltet XSLT til eksport skal du indtaste stien og filnavnet for XSLT-typografiarket, som definerer transformationen fra OpenDocument-format til det eksterne format.

- I feltet XSLT til import skal du indtaste stien og filnavnet for XSLT-typografiarket, som definerer transformationen fra det eksterne format til OpenDocument-format.

- (Valgfri) I feltet Skabelon til import skal du indtaste sti og navn på skabelonen, der definerer LibreOffice typografierne, som bliver brugt i den importerede fil.

  De filer, som er specificeret i fanebladet Transformation, kopieres til det lokale LibreOffice brugerkatalog.

7. Klik på OK.

## At teste et XML-filter

Du kan udføre basale tests af et brugerdefineret XML-filter i LibreOffice

Dokumentet ændres ikke ved disse tests.

1. Opret eller åbn et tekstdokument.

2. Vælg Funktioner ▸ Indstillinger for XML-filter.

3. I listen over filtre, marker filteret som du vil teste, og klik på Afprøv XSLT'er.

4. For at teste et Eksportfilter skal du gøre et af følgende i området Eksporter i dialogen:

- Klik på Gennemse, marker LibreOffice dokumentet som du vil teste og klik på Åbn.

- For at teste det aktuelle dokument skal du klikke på Nuværende dokument.

5. For at teste et Importfilter skal du klikke på Gennemse i området Import i dialogen, vælge et dokument og klikke på Åbn.

Relaterede emner

Om XML filtre

Distribuere XML-filtre

Støt os venligst!