Indhold

# Diagramguide ▸ Dataserie

På denne side af Diaggramguiden kan du ændre kildeområde for de enkelte dataserier, inklusive deres etiketter. Du kan også ændre kategorierne så vel som egenskaberne for kategorierne, for eksempel deres farver. Du kan begynde med at vælge dataområdet på siden Dataområde og så fjerne unødvendige dataserier eller tilføje dataserier fra andre celler her.

Hvis der ser ud til at være for mange indstillinger på denne side, kan du bare angive dataområdet på siden Diagramguide ▸ Dataområde og springe denne side over.

For at tilgå denne kommando...

#### Fra menulinen:

Vælg Indsæt ▸ Diagram ▸ Dataserie

Dobbeltklik på et diagram og vælg derefter Formatér ▸ Dataområder

#### Fra brugerfladen med faneblade:

Vælg Indsæt ▸ Diagram ▸ Dataserie

#### Fra værktøjslinjer:

Vælg Indsæt Diagram.

Denne dialog er kun tilgængelig for diagrammer baseret på en tabel fra Calc eller Writer.

Tryk Skift+F1 og peg på et kontrolelement for at lære mere om det kontrolelement.

## Administrere dataserie

I rullelisten Dataserie ser du en liste med alle dataserier i det aktuelle diagram.

- For at administrere dataserien skal du markere et punkt på listen.

- Klik på Tilføj for at tilføje endnu en dataserie under det valgte element. Den nye dataserie har den samme type som det valgte element.

- Klik på Fjern for at fjerne det valgte element fra Dataserielisten.

- Brug tasterne Pil op og Pil ned for at flytte det valgte element på listen op eller ned. Dette ændrer ikke rækkefølgen i datakildetabellen, men ændrer kun opstillingen i diagrammet.

## Redigering af dataserie

1. Klik på et punkt på listen for at vise og redigere egenskaberne for det element.

   I rullelisten Dataområder ser du rollenavnene og celleområderne for dataseriekomponenterne.

2. Klik på et element og redigér så indholdet i tekstfeltet nedenunder.

   Etiketten ved siden af tekstfeltet viser den aktuelt valgte rolle.

3. Indtast området eller klik på Markér dataområde for at minimere dialogen og vælge området med musen.

   Hvis du ønsker et dataområde, der består af flere celleområder, som ikke er ved siden af hinanden, skal du indtaste det første område, manuelt tilføje et semikolon i slutningen af tekstfeltet og så indtaste de andre områder. Brug et semikolon som skilletegn mellem områder.

Området for en datarolle så som Y-værdier må ikke indeholde en etiketcelle.

## Redigering af dataetiketter

- Indtast eller vælg et celleområde, der vil blive brugt som tekst til kategorier eller dataetiketter.

Afhængigt af diagramtype vises teksterne på X-aksen eller som dataetiketter.

## Redigering af egenskaber for kategorierne

Hvert kategori-element kan have en udfyldningsfarve og en kantfarve.

Du kan redigere egenskaberne udfyldningsfarve og kantfarve for kategorierne. Farverne er defineret af et celleområde med den samme størrelse som kategoriområdet.

Farverne er udtryk ved deres komponenter af rød, grøn og blå (RGB), som kombineres med FARVE()-funktionen (på engelsk: COLOR).

Dataområder for kantfarve og udfyldning kan kun angives for diagramtyperne søjle, bjælke, boble og (kombineret) søjle og kurve.

### Indstilling af udfyldningsfarve for kategorier

1. Klik på elementet Udfyldningsfarve i listen.

2. I feltet Område for udfyldningsfarve, angiv celleområder for kategoriernes udfyldningsfarve-værdier.

### Indstilling af kantfarve for kategorier

1. Klik på elementet Kantfarve i listen.

2. I feltet Område for kantfarve, angiv celleområderne for kategoriernes kantfarveværdier.

### Eksempel

Relaterede emner

Indsætte diagrammer

Diagramguide ▸ Diagramtype

Diagramguide ▸ Dataområde

Diagramguide ▸ Diagramelementer

Støt os venligst!