Indhold

# MINHVISER-funktion (på engelsk: MINIFS)

Returnerer minimum af værdier i celler i et område, der opfylder flere kriterier i flere områder.

### Syntaks

MINHVISER(Funk_område; Område1; Kriterie1[; Område2; Kriterie2][; … ; [Område127; Kriterie127]])

Funktionsområde – påkrævet argument. Et område af celler, navnet på et navngivet område eller en etiket for en kolonne eller række, som indeholder værdier for at beregne minimum.

Område 1 – obligatorisk argument. Det er et celleområde, et navn på et navngivet område eller en kolonne- eller række-overskrift, som det tilsvarende kriterie skal anvendes på.

Kriterium1: Et kriterium er et tekstudtryk beregnet fra en enkelt cellereference, en formel, et tal eller en tekst. Det bruges i sammenligninger med celleindhold.

En henvisning til en tom celle fortolkes som den numeriske værdi 0.

Et matchende udtryk kan være:

- Et tal eller en logisk værdi. Et overensstemmende celleindhold er lig med tallet eller den logiske værdi.

- En værdi, som begynder med en sammenligning (<, <=, =, >, >=, <>).

  For = passer en tom værdi med en tom celle.

  For <> passer en tom værdi med en ikke-tom celle.

  For <> passer en ikke-tom værdi med ethvert andet celleindhold end værdien, inklusive tomme celler.

  Bemærk: "=0" matcher ikke tomme celle.

  For = and <> gælder, at hvis værdien ikke er tom og ikke kan fortolkes som en talværdi eller undertype af tal, og hvis egenskaben Søgekriterier = og <> skal gælde for hele celler er krydset af, så sker sammenligningen med hele celleindholdet. Hvis feltet ikke er afkrydset, sker sammenligning med enhver underdel af feltet, som passer med kriterierne.

- Anden tekstværdi. Hvis egenskaben Søgekriterier = og <> skal gælde for hele celler er sand, sker sammenligningen med med hele cellens indhold, hvis falsk, sker sammenligningen med enhver underdel af feltet som passer til kriterierne. Udtrykket kan indeholde tekst, tal, regulære udtryk eller jokertegn (hvis jokertegn i formler er slået til i beregningsindstillinger).

Område2 – Valgfri. Område2 og alle de følgende betyder det samme som Område1.

Kriterie2 – Valgfri. Kriterie2 og alle de følgende har samme betydning som Kriterie.

Søgningen understøtter jokertegn eller regulære udtryk. Med regulære udtryk slået til, kan du for eksempel skrive "alle.*" for at finde den første placering af "alle" efterfulgt af vilkårlige tegn. Hvis du ønsker at søge efter en tekst som også er et regulært udtryk, så må du enten skrive tegnet "\" (backslash) før hvert enkelt metategn eller operator fra regulære udtryk, eller du må omkranse teksten med \Q...\E. Du kan slå automatisk evaluering af jokertegn eller regulære udtryk til og fra i LibreOffice ▸ Indstillinger Funktioner ▸ Indstillinger ▸ LibreOffice Calc ▸ Beregn.

Når du bruger funktioner, hvor et eller flere argumenter er søgekriterie-strenge, der repræsenterer et regulært udtryk, er det første forsøg at konvertere strengkriterierne til tal. For eksempel vil ".0" konverteres til 0.0 og så videre. Hvis det lykkes, vil matchet ikke være et et regulært udtryk, men et numerisk match. Hvis du imidlertid skifter til et sprog, hvor decimaltegnet ikke er punktum, vil konverteringen fungere. For at gennemtvinge evalueringen af det regulære udtryk frem for et numerisk udtryk, bruger du et udtryk som ikke kan fejllæses som numerisk, såsom ".[0]", ".\0" eller "(?i).0".

Funktionsområde og Område1, Område2... skal have samme størrelse, ellers returnerer funktionen err:502 – ugyldigt argument.

Den logiske relation mellem kriterier kan defineres som logisk OG (Konjunktion). Med andre ord, hvis og kun hvis alle givne kriterier opfyldes, vil en værdi fra den korresponderende celle af det givne Funktions_område blive taget med i udregningen.

Funktionen kan have op til 255 argumenter, hviket betyder at du kan give 127 kriterieområder og kriterier for dem.

Hvis en celle indeholder SAND, betragtes det som 1, og hvis en celle indeholder FALSK betragtes det som 0 (nul).

### Eksempler

Betragt den følgende tabel

| A | B | C
1 | Produktnavn | Sales | Revenue
2 | pensel | 20 | 65
3 | kuglepen | 35 | 85
4 | notesblok | 20 | 190
5 | bog | 17 | 180
6 | pennalhus | ikke | ikke

I alle eksempler herunder, indeholder området for beregning af summen række #6, men den ignoreres, fordi den indeholder tekst.

#### Simpelt brug

=MINHVISER(B2:B6;B2:B6;"<35")

Beregner minimum for værdier i området B2:B6, som er mindre end eller lig med 20. Returnerer 17.

=MINHVISER(C2:C6;B2:B6;">=20";C2:C6;">90")

Beregner minimum for værdier i området C2:C6 som er mindre end 90 og korresponderer til celler i området B2:B6, med værdier større end eller lig med 20. Returnerer 190.

#### Brug af regulære udtryk og indlejrede funktioner

=MINHVISER(C2:C6;B2:B6;">"&MIN(B2:B6);B2:B6;"<"&MAKS(B2:B6))

Beregner den mindste af værdierne i området C2:C6, der svarer til alle værdierne i området B2:B6 undtaget dets minimum og maksimum.

=MINHVISER(C2:C6;A2:A6;".*bog";B2:B6;">"&MIN(B2:B6))

Beregner minimum af værdierne i området C2:C6, som svarer til alle celler i området A2:A6, som slutter med "bog" og til alle celler i området B2:B6, undtaget dets minimum. Returnerer 190.

#### Reference til en celle som kriterium

Hvis du har brug for at ændre et kriterium på en nem måde, kan du ønske at angive det i en særskilt celle og bruge en henvisning til denne celle i betingelsen for MINHVISER-funktionen. For eksempel kan den ovennævnte funktion omskrives som følger:

=MINHVISER(C2:C6;A2:A6;".*"&E2;B2:B6;"<"&MAKS(B2:B6))

Hvis E2 = "bog", returnerer funktionen 180, fordi referencen i cellen er erstattet med dets indhold.

#### Tekniske oplysninger

Denne funktion er tilgængelig siden LibreOffice 5.2.

Denne funktion er IKKE en del af standarden Open Document Format for Office Applications (OpenDocument) Version 1.3. Part 4: Recalculated Formula (OpenFormula) Format. Navnerummet er

COM.MICROSOFT.MINIFS

Relaterede emner

Wiki-side for funktionen MINHVISER (på engelsk: MINIFS).

MAKS, MAKSV, MIN (samme navn på engelsk), MINV (på engelsk: MINA),

TÆL.FLERE.HVIS, MINHVISER, MAKSHVISER, Funktionen MIDDEL.FLERE.HVIS (på engelsk: AVERAGEIFS, SUM.FLERE.HVIS (på engelsk: SUMIFS)

Liste over regulære udtryk

Støt os venligst!